***Pressetekst.***

**Undertrykkelsens sang**

Dokumentar, Danmark 2020.  
Instruktion: Vibe Mogensen.

For foden af Andes-bjergene i Chile ligger en lille tysk koloni med en frygtelig forhistorie. Da missionæren Paul Schäfer i 1961 flyttede sin evangeliske kirkeforsamling til Chile, oprettede de en koloni, der hurtigt forvandlede sig til en lukket sekt. Igennem mere end 40 år levede kolonien med systematisk vold og børnemisbrug, og under Pinochet-styret også medvirken til tortur og drab. Filmen undersøger, hvordan de tilbageværende 120 beboere forholder sig til fortiden og skaber mening i deres liv. Religiøs fanatisme og ekstrem konservatisme er fortsat dominerende. Nogle fornægter fuldstændig de rædsler de var udsat for, mens andre stadig kæmper med enorme, psykiske følger og de fleste er fanget sted midt imellem. En film om et lille samfund, som illustrerer hvordan mennesker forsøger at komme overens med fortiden. Filmen vandt hovedprisen på Cph:Dox i 2020.